Samsung i7500

Samsung i7500, tunnetaan joissain maissa myös nimellä Samsung Galaxy, on Samsung Electronicsin ensimmäinen Android-käyttöjärjestelmää käyttävä älypuhelin.  Se julkistettiin Suomessa vuoden 2009 syyskuussa.

 Ominaisuudet 

I7500 on 3.5G-älypuhelin jossa on nelitaajuuksinen GSM ja kolmitaajuuksinen HSDPA(900/1700/2100) nopeudella 7,2Mbps. Puhelimessa on 3,2-tuumainen AMOLED-kosketusnäyttö, 5 megapikselin kamera automaattitarkenuksella ja LED-salamalla sekä digitaalinen kompassi.http://tekniikanmaailma.fi/uutiset/samsung-i7500-matkapuhelin-perustuu-linux-alustaan Toisin kuin ensimmäisessä Android-puhelimessa HTC Dreamissa, i7500:ssa on 3,5mm kuulokeliitäntä.http://www.pocketpicks.co.uk/latest/index.php/2009/04/28/samsung-launches-its-first-android-phone-the-i7500/ 

Puhelimessa on useita Googlen Mobile-palveluita, kuten Google-haku, Gmail, YouTube, Google-kalenteri ja Google Talk. Puhelimen GPS:n avulla voi käyttää Google Mapsin ominaisuuksia kuten oman sijainnin näyttäminen, Google Latitude ja Street View. Puhelin pystyy toistamaan MP3-, AAC- (myös iTunes Plus -lataukset) ja WMA-äänitiedostoja sekä H.264-videotiedostoja. Betaversio Spotify-musiikkipalvelusta on saatavilla Android Marketista.

 Kritiikkiä 
Samsung on saanut runsaasti kritiikkiä Galaxy-käyttäjiltä päivitysten puutteen vuoksi.http://www.theregister.co.uk/2009/12/30/galaxy_android_2/ Päivitysten puolesta aloitettiin vetoomus, jonka allekirjoitti yli 7 600 henkilöä.http://www.petitionspot.com/petitions/samsunggalaxy

 Lähteet 

Luokka:Android-pohjaiset laitteet
I7500
Luokka:Wi-Fi-laitteet
Luokka:Vuoden 2009 matkapuhelimet
Luokka:Kosketusnäytölliset älypuhelimet